Áætlun gegn einelti , kynferðislegri áreitni , kynbundinni áreitni og ofbeldi . Stefna skólans Einelti er atferli sem ekki er liðið innan Menntaskóla Borgarfjarðar . Einelti getur komið upp hvar sem er í samfélaginu og ber að sporna við því með fyrirbyggjandi aðgerðum og bregðast við því þegar það kemur upp . Allir , bæði starfsfólk og nemendur skólans , hafa hlutverki að gegna til að fyrirbyggja einelti í skólanum og er áhersla lögð á gagnkvæma virðingu í samskiptum . Taka ber allar tilkynningar um einelti alvarlega og bregðast skal skjótt við . 1 – Einelti er endurtekin athöfn eða hegðun sem er til þess fallin að niðurlægja , gera lítið úr , móðga , særa , mismuna eða ógna og valda vanlíðan hjá þeim sem hún beinist að . Ójafnvægi er milli geranda og þolanda sem upplifir sig vanmáttugan . Einelti getur verið líkamlegt og / eða andlegt og getur jafnt birst í gegnum bein samskipti og í gegnum netmiðla s.s. Facebook , Twitter og Snapchat . 2 – Kynbundin áreitni : Hegðun sem tengist kyni þess sem fyrir henni verður , er í óþökk viðkomandi og hefur þann tilgang eða þau áhrif að misbjóða virðingu viðkomandi og skapa aðstæður sem eru ógnandi , fjandsamlegar , niðurlægjandi , auðmýkjandi eða móðgandi fyrir viðkomandi . 3 – Kynferðisleg áreitni : Hvers kyns kynferðisleg hegðun sem er í óþökk þess sem fyrir henni verður og hefur þann tilgang eða þau áhrif að misbjóða virðingu viðkomandi , einkum þegar hegðunin leiðir til ógnandi , fjandsamlegra , niðurlægjandi , auðmýkjandi eða móðgandi aðstæðna . Hegðunin getur verið orðbundin , táknræn og / eða líkamleg . 4 – Ofbeldi : Hvers kyns hegðun sem leiðir til , eða gæti leitt til , líkamlegs eða sálræns skaða eða þjáninga þess sem fyrir henni verður , einnig hótun um slíkt , þvingun eða handahófskennda sviptingu frelsis . Illgjörn stríðni , endurteknar uppnefningar eða baktal . Útilokun t.d. frá hópavinnu . Hótanir og líkamlegt ofbeldi , s.s. að slá , sparka eða hindra . Hæðst að öðrum t.d. vegna útlits , kyns , aldurs , menningar , trúar , kynhneigðar , kynþáttar , fötlunar eða heilsuleysis . Myndir eða myndbönd af einstaklingi send með smáforritum og / eða á samskiptasíðum á Netinu gegn vilja hans . Orðbundin , táknræn eða líkamleg kynferðisleg áreitni , s.s. dónalegir brandarar , kynferðislegar athugasemdir , augnagotur eða gláp , óviðeigandi snerting eða tilraunir til kynferðislegra athafna . Aðgerðaráætlun skólans Eineltisáætlun skólans skal kynnt nemendum og starfsfólki árlega . Umsjónarkennari , sé hann til staðar , upplýstur . Rætt við þá aðila sem hlut eiga að máli , ásamt forráðamönnum sé nemandinn undir 18 ára aldri . Tekin eru viðtöl við aðila og reynt að skapa sátt . Stjórn Nemendafélags Menntaskóla Borgarfjarðar er skylt að upplýsa um og starfa með skólastjórnendum , umsjónarkennurum og námsráðgjafa í því skyni að uppræta einelti . Einnig er hægt að leita til Vinnueftirlits ríkisins sem hefur leiðbeinandi hlutverk og eftirlitsskyldu í eineltismálum . Um viðurlög gilda lög um aðbúnað , hollustuhætti og öryggi á vinnustöðum nr. 46 / 1980 og reglugerð um aðgerðir gegn einelti , kynferðislegri áreitni , kynbundinni áreitni og ofbeldi á vinnustöðum nr. 1009 / 2015 . Í framhaldi af tilkynningu um grun um einelti fer eftirfarandi ferli í gang : Skólastjórnendur og / eða trúnaðarmaður skipuleggja rannsókn málsins . Ekki er aðhafst í málum nema þolendur séu því samþykkir . Sé hins vegar um að ræða brot á landslögum verður máli vísað til lögreglu . Þegar könnun máls er lokið eru niðurstöður kynntar þolanda og geranda . Eftirfylgni er beitt með einstaklingum eða hóp eftir því sem við á .